Akmenio Nukryžiuotojo Jėzaus bažnyčia

Akmenio Nukryžiuotojo Jėzaus bažnyčia – bažnyčia, stovinti Akmenio kaime, prie kelio , dešiniajame Merkio krante. Kultūros paveldo objektas Nr. 31243. Savo forma primena gyvenamąjį namą.

 Istorija 

Generolas Bžostovskis 1759 m. pastatė koplyčią. 1797 m. joje būdavo ketveri atlaidai per metus. 1861 m. koplyčia suremontuota.

Per Pirmąjį pasaulinį karą sudegus Varėnos bažnyčiai, jos klebonas Juozapas Stašys persikėlė į Akmenį, pastatė kleboniją, padidino koplyčią.Akmens kaimas ir Nukryžiuotojo Jėzaus bažnyčia , visitdzukija.lt 1919 m. įsteigta parapija. Akmuo garsėjo Švč. Jėzaus Širdies (dešimtinės) atlaidais.

 Architektūra 

Bažnyčia medinė, savo forma primena didelį gyvenamąjį namą, su trisiene apside, kurios šonuose yra zakristija ir prieangis. Prieš bažnyčią stovi stulpinė varpinė. Šventorius aptvertas, vartai plytiniai, su arka. Šalia bažnyčios yra kapinaitės. Jose palaidotas liaudies dainų rinkėjas kunigas Juozapas Čaplikas (1876–1961).Juozas Čaplikas , Varėnos rajono savivaldybės viešoji biblioteka Netoli bažnyčios yra akmuo, vadinamas „Užkeikta merga“. Dzūkai mano jį esant stebuklingą.

 Šaltiniai 

 Nuorodos 
 Vyskupijos informacija

Kategorija:Varėnos rajono bažnyčios
Kategorija:Lietuvos kultūros vertybės: bažnyčios